**PROCES VERBAL**

**Nr. 14 din 23.07.2013**

***al şedinţei Consiliului de Observatori al Instituţiei Publice Naţionale***

***a Audiovizualului Compania “Teleradio-Moldova”***

**Au fost prezenţi**

***membrii Consiliului de Observatori:* Viorica BOGATU, Larisa CĂLUGĂRU, Doina DELEU, Petru GROZAVU, Raisa LOZINSCHI-HADEI, Aurelia PERU-BALAN, Eugeniu RÎBCA, Vitalie ŢAPEŞ.**

**Au asistat:**

**C. Marin** – președintele Companiei; **M.Surdu** – directorul TV Moldova 1;  **G.Blanaru** – director financiar; **C.Vulpe** –șeful Serviciului Dezvoltare Strategică**, I.Bunduchi** – șeful Serviciului Programe Radio Moldova Actualități.

**Ordinea de zi publicată:**

1. Planul financiar al IPNA Compania „Teleradio-Moldova” pentru anul 2014 (proiect).

2. Executarea *Hotărârii nr. 67 al Consiliului de Observatori din 09.07.2013 cu privire la respectarea Caietului de sarcini al IPNA Compania „Teleradio-Moldova” pentru anul 2013.*

3. Diverse.

S-a propus aprobarea *Ordinii de zi* cu următoarele modificări:

1. *Alegerea secretarului ședinței.*
2. *Planul financiar al IPNA Compania „Teleradio-Moldova” pentru anul 2014 (proiect).*
3. *Executarea Hotărârii nr. 67 al Consiliului de Observatori din 09.07.2013 cu privire la respectarea Caietului de sarcini al IPNA Compania „Teleradio-Moldova” pentru anul 2013.*
4. *Modificarea Schemei de încadrare pentru anul 2013 a Redacției Actualități Radio.*
5. *Solicitarea președintelui IPNA Compania „Teleradio-Moldova” privind comercializarea unei caroserii și a unei unități de transport supuse casării.*
6. *Despre derularea procesului de casare a unităților de transport în baza hotărârilor CO nr. 29 și nr. 54 Cu privire la casarea fondurilor fixe ale IPNA Compania „Teleradio-Moldova”.*

# S-a votat: „Pentru” – unanim, 7 voturi (V.Bogatu, L.Călugăru, D.Deleu, R.Lozinschi-Hadei, A.Peru-Balan, V.Țapeș, E.Rîbca).

***1. Alegerea secretarului şedinţei CO din 23 iulie 2013*.**

A fost propusă candidatura dnei V. Bogatu la funcţia de secretar al şedinţei.

# S-a votat „pentru” – 6 voturi (V.Bogatu, L.Călugăru, D.Deleu, R.Lozinschi-Hadei, A.Peru-Balan, V.Țapeș; „contra” – E.Rîbca).

***2) Planul financiar al IPNA Compania „Teleradio-Moldova” pentru anul 2014 (proiect).***

G.Blanaru a prezentat *Planul financiar al IPNA Compania „Teleradio-Moldova” pentru anul 2014 (proiect),* care urmează să fie prezentat la Ministerul Finanțelor ca temei pentru viitorul buget.

Membrii CO au adresat întrebări lui C.Marin și G.Blanaru pe marginea chestiunii examinate, în ce privește retribuirea muncii, veniturile și cheltuielile în legătură cu organizarea de către Companie a Concursului Internațional *Eurovision Song Contest*, activitatea stațiunii de odihnă „Unda”, contractele de locațiune ale Companiei, fișele de cost ale programelor radio și tv, retehnologizarea Studioului 1 tv, eficacitatea folosirii unităților de transport în raport cu posibilitatea închirierii acestora etc.

A.Peru-Balan a supus votului proiectul *Hotărârii cu privire la Planul financiar al IPNA Compania „Teleradio-Moldova” pentru anul 2014 (proiect)*, prin care Consiliul de Observatori hotărăște să fie solicitat Ministerului Finanțelor, pentru anul 2014, subvenții bugetare în sumă de 120 317,9 lei pentru IPNA Compania „Teleradio-Moldova”.

# S-a votat: „Pentru” – 5 voturi (Bogatu, L.Călugăru, R.Lozinschi-Hadei, E.Rîbca, V.Ţapeş); „contra” – 3 voturi (A.Peru-Balan, D.Deleu, P.Grozavu).

În contextul dezbaterilor, A.Peru-Balan a supus votului proiectul*Hotărârii cu privire la solicitările membrilor CO în vederea elaborării Caietului de sarcini al IPNA Compania „Teleradio-Moldova” pentru 2014.* Prin această hotărâre, președintele Companiei va prezenta, până la 1 octombrie 2014, membrilor Consiliului de Observatori, la solicitarea acestora:

a) Raportul despre veniturile comerciale al IPNA Compania „Teleradio-Moldova” pentru ianuarie-iunie 2013;

b) Raportul-analiză despre cheltuielile și veniturile obținute în urma organizării *Concursului Eurovision Song Contest 2013*;

c) Informație despre costurile buletinelor de știri difuzate în imprimare la TV „Moldova 1”.

d) O analiză comparativă a cheltuielilor pentru întreținerea, exploatarea și deservirea unităților de transport în IPNA Compania „Teleradio-Moldova” și, eventual, pentru închirierea acestora;

# e) Informație privind fișele de costuri ale programelor radio și tv la IPNA Compania „ Teleradio-Moldova”;

# f) Informație privind contractele de locațiune la IPNA Compania „Teleradio-Moldova”.

# S-a votat: „Pentru” – unanim, 8 voturi.

C.Marin a solicitat membrilor CO, care nu au votat solicitarea de buget la Ministerul Finanțelor, să-și argumenteze poziția. Președintele CO A. Peru-Balan a menționat ca membrii CO s-au expus în timpul dezbaterilor si nu e cazul de revenit la subiect. Pentru că nu i s-a dat răspuns, C.Marin a părăsit ședința CO. În continuare, ședința s-a desfășurat în lipsa acestuia.

***3) Modificarea Schemei de încadrare pentru anul 2013 a Redacției Actualități Radio.***

I.Bunduchi a argumentat oportunitatea operării unor modificări în *Schema de încadrare pentru anul 2013 a Redacției Actualități Radio,* în legătură cu evaluarea angajaților subdiviziunii respective.

###### A.Peru-Balan a supus votului proiectulHotărâriicu privire la modificarea Schemei de încadrare a IPNA Compania „Teleradio-Moldova” pentru 2013 (Redacția Actualități Radio).

**S-a votat: „Pentru**” **– 7 voturi (V.Bogatu, L.Călugăru, P.Grozavu, R.Lozinschi-Hadei, A.Peru-Bala, E.Rîbca, V.Țapeș); contra – 1 vot (D.Deleu).**

**4) *Executarea Hotărârii nr. 67 al Consiliului de Observatori din 09.07.2013 cu privire la respectarea Caietului de sarcini al IPNA Compania „Teleradio-Moldova” pentru anul 2013.***

A.Peru-Balan a solicitat informația privind soluțiile identificate de pentru difuzarea în direct a buletinelor matinale. M.Surdu a spus că nu e etic de discutat această chestiune în lipsa președintelui Companiei C.Marin și a Directorului Departamentului Știri și Dezbateri V.Guțu.

L.Călugăru a spus că are mai multe întrebări în legătură cu activitatea Departamentului Știri și Dezbateri. În opinia ei, s-a investit mult în acest departament, dar efectul este nul în momentul în care „se dau știri falsificate”, prin acestea având în vedere faptul că buletinele matinale, deși conțin material original, nu sunt emise în direct.

M.Surdu a spus că administrația va identifica soluții ca în grila de toamnă știrile matinale să fie emise în direct.

A.Peru-Balan a supus votului proiectul Hotărârii cu privire la executarea *Hotărârii nr. 67 al Consiliului de Observatori din 09.07.2013 cu privire la respectarea Caietului de sarcini al IPNA Compania „Teleradio-Moldova” pentru anul 2013.* Unul din punctele acestei hotărâri prevede ca în Caietul de sarcini pentru 2014 sintagma „emisie originală” să fie substituită prin sintagmele „difuzare în primă audiție” (emisie directă) și „difuzare în primă audiție” (imprimare).

**S-a votat „pentru” – 5 voturi ( V. Bogatu, L.Călugăru, D. Deleu, P.Grozavu, A. Peru-Balan); „contra” – 2 voturi (V. Țapeș, R. Lozinschi-Hadei). E. Rîbca a lipsit de la procesul de votare.**

1. ***Solicitarea președintelui IPNA Compania „Teleradio-Moldova” privind comercializarea unei caroserii și a unei unități de transport supuse casării.***
2. ***Despre derularea procesului de casare a unităților de transport în baza hotărârilor CO nr. 29 și nr. 54 Cu privire la casarea fondurilor fixe ale IPNA Compania „Teleradio-Moldova”.***

Aceste două chestiuni au fost discutate într-un singur context, ca urmare a informației prezentate de L.Călugăru. Ea a prezentat o informație amplă în baza propriei investigații și a făcut un șir de obiecții pe marginea derulării procesului de casare a unităților de transport, aducând argumente despre ilegalitățile comise în procedura de casare. Membrii CO au adresat un șir de întrebări lui G.Blanaru și C.Vulpe. S-a discutat în controversă. Ca urmare a informației prezentate, s-a decis solicitarea unui control din afară.

A.Peru-Balan a supus votului proiectul *Hotărârii* *cu privire la derularea procesului de casare a unităților de transport în baza hotărârilor CO nr. 29**și nr. 54 Cu privire la casarea fondurilor fixe ale IPNA Compania „Teleradio-Moldova”.*

Prin această hotărâre, Consiliul de Observatori solicită CNA, Procuratura Generală și MAI efectuarea controlului privind legalitatea procedurii de casare și vânzare a metalului uzat, realizată în baza *Hotărârii CO nr.29 din 25.03.2013 cu privire la casarea fondurilor fixe în IPNA Compania „Teleradio-Moldova* și *Hotărârii Consiliului de Observatori nr. 54 din 27.05.2013 Cu privire la casarea fondurilor fixe în IPNA Compania „Teleradio-Moldova”.*

**S-a votat „pentru” – 6 voturi (V. Bogatu, D.Deleu, L.Călugăru, P. Grozavu, A. Peru-Balan, E.Rîbca); contra – R. Lozinschi-Hadei, V. Ţapeş.**

După procesul de votare, E.Rîbca a menționat: „Am susținut această hotărâre pentru faptul de a nu fi învinuit că nu am susținut-o”. R.Lozinschi-Hadei a spus: „Nu am votat, deoarece C. Marin lipsește și aș fi vrut să aflu și varianta sa despre chestiunea discutată.”

A.Peru-Balan a supus votului încheierea ședinței Consiliului de Observatori.

**S-a votat „pentru” – unanim, 8 voturi.**

**Durata ședinței: 16.05-20.20**

**Au semnat:**

1. Aurelia PERU-BALAN \_\_\_\_\_\_\_Preşedintele Consiliului de Observatori

2. Viorica BOGATU \_\_\_\_\_\_ Secretarul şedinţei Consiliului de Observatori

3. Larisa CĂLUGĂRU \_\_\_\_\_\_\_\_\_\_\_\_

4. Doina DELEU \_\_\_\_\_\_\_\_\_\_\_\_\_\_\_\_\_

5. Petru GROZAVU \_\_\_\_\_\_\_\_\_\_\_\_\_\_\_\_

6. Raisa LOZINSCHI-HADEI \_\_\_\_\_\_\_\_\_

7. Eugen RÎBCA \_\_\_\_\_\_\_\_\_\_\_\_\_\_\_\_\_\_\_\_\_

8. Vitalie ŢAPEŞ \_\_\_\_\_\_\_\_\_\_\_\_\_\_\_\_\_\_\_